રભા સાથે નાતો તૂટ્યાને આજે સાડા ત્રણ દાયકાથી પણ વધારે સમય પસાર થઈ ગયો. તેના તરફથી મને મળેલ ‘અપનાપન’ એ પછી હું કોઈની પાસેથી ક્યારેય મેળવી શક્યો નહિ. આટલાં વર્ષો પછી પણ હું મકરસંક્રાંતિના દિવસે અગાસી ઉપર ચડતો નથી. પતંગ ચગાવતો નથી. બીજાના પતંગ કાપી હર્ષવિભોર થતા લોકોની ચિચિયારીઓ વચ્ચે દિવસ આખો હું મારા દીવાનખંડમાં બેઠો રહું છું. લાખ પ્રયત્નો છતાં આ દિવસે રભો મારા મગજમાંથી ખસતો નથી. એકબીજાના પતંગ કાપી, ક્યારેય પાછું ફરી ન જોતાં લાગણીવિહીન માનવસમાજ વચ્ચે હું રભાને… હા…. રભાને યાદ કરી રહ્યો !